《次韵弟观晚春风雨》
宋代·陈著

天正宜晴却又非，云顽未是放开时。可曾路滑官移缓，但觉山寒农务迟。

风雨颠狂如醉汉，乾坤正大亦嬉儿。阴阳自有人调燮，牢闭柴门只自规。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。